Pomocník pre blokovanie vyskakovacích okien v aplikácii &brandShortName;

%brandDTD; ]>
Tento dokument je poskytnutý len pre vašu informáciu. Môže vám pomôcť urobiť konkrétne kroky pre ochranu súkromia a bezpečnosti vašich informácií na internete. Napriek tomu sa tento dokument nezaoberá všetkými témami online súkromia a bezpečnosti, ani nereprezentuje odporúčania o tom, čo znamená adekvátna ochrana súkromia a bezpečnosti na internete.

# Ovládanie vyskakovacích okien

Čo sú vyskakovacie okná?

Vyskakovacie okná sú okná, ktoré sa objavujú automaticky bez vášho povolenia. Majú rôzne veľkosti, ale obyčajne nezaberajú celú obrazovku. Niektoré okná sa objavujú nad aktuálnym oknom prehliadača, iné môžu byť pod ním.

&brandShortName; vám umožňuje kontrolovať oba druhy vyskakovacích okien pomocou panel Vyskakovacie okná v okne Možnosti. Keďže je potláčanie vyskakovacích okien štandardne vypnuté, musíte ho zapnúť, aby sa už vyskakovacie okná v prehliadači neobjavovali.

Ak je okno potlačené, &brandShortName; môže prehrať zvuk, zobraziť ikonu v stavovom riadku, notifikačný panel nad obsahom stránky alebo kombináciu týchto možností. Ikonu a notifikačný panel môžete použiť na pridanie aktuálnej webovej stránky do zoznamu výnimiek, čím bude mať táto stránka nabudúce povolené vyskakovacie okná zobraziť.

Potláčanie vyskakovacích okien môže narušiť funkciu niektorých stránok: Niektoré servery, napríklad bankové, používajú vyskakovacie okná na dôležité funkcie. Zakázanie všetkých okien spôsobí zablokovanie takýchto funkcií. Ak chcete povoliť zvoleným serverom používať vyskakovacie okná, ale zároveň zakázať ich všetkým ostatným, môžete tieto servery pridať do zoznamu povolených serverov. Bližšie informácie nájdete v sekcii Súkromie a bezpečnosť - Vyskakovacie okná.

Blokovanie vyskakovacích okien nefunguje vždy: Aj keď &brandShortName; potlačí väčšinu okien, niektoré stránky, hoci blokované, môžu použiť iné metódy na zobrazenie vyskakovacích okien.

Povolenie vyskakovacích okien z určitých serverov: Ak ste zapli blokovanie vyskakovacích okien, stále môžete dovoliť niektorým serverom ich zobrazovanie. Prejdite na stránku a potom v menu Nástroje vyberte Správca vyskakovacích okien. Tam zvoľte Povoliť vyskakovacie okná z tohto servera.

Ďalšia sekcia popisuje ovládanie správania sa vyskakovacích okien pomocou nastavení a ikony vyskakovacích okien.

## Súkromie a bezpečnosť - Vyskakovacie okná

Táto sekcia popisuje, ako používať panel nastavení vyskakovacích okien. Ak ho ešte nemáte otvorený, použite tento postup:

1. Otvorte ponuku &brandShortName; Upraviť a vyberte položku Možnosti.
2. V kategórii Súkromie a bezpečnosť vyberte položku Vyskakovacie okná. (Ak nevidíte žiadnu podkategóriu, dvojitým kliknutím na položku Súkromie a bezpečnosť zobrazíte ich zoznam.)

- Blokovať nevyžiadané vyskakovacie okná: Vyberte túto možnosť, ak chcete potlačiť otváranie vyskakovacích okien v prehliadači.
- Povolené stránky: Kliknutím na toto tlačidlo zobrazíte a môžete upraviť zoznam serverov, ktorým chcete povoliť zobrazovanie vyskakovacích okien.
  - Povolené stránky: Zoznam povolených stránok sa zobrazí, keď kliknete na tlačidlo "Povolené servery". Môžete pridávať alebo odstrániť servery, ktoré majú povolené zobrazovať vyskakovacie okná.
  - Povoliť: Zadajte názov servera, ktorý chcete pridať do zoznamu a potom kliknite na toto tlačidlo.
  - Odstrániť: Použite na vymazanie označeného servera.
  - Odstrániť všetky: Toto tlačidlo vymaže všetky servery v zozname.

### Pri zablokovaní vyskakovacieho okna

- Prehrať zvuk: Ak chcete prehrať zvuk vždy, keď prehliadač zablokuje vyskakovacie okno, zvoľte túto možnosť a určte systémový zvuk alebo umiestnenie zvukového súboru.
  - Prehľadávať: Použite na vyhľadanie súboru.
  - Prehrať: Kliknutím si vypočujete zvolený zvuk.
- Zobraziť ikonu v stavovom riadku prehliadača: Vyberte na zobrazenie ikony v stavovom riadku prehliadača. Ikona upozorní, že práve bolo zablokované vyskakovacie okno.

  Poznámka: Keď sa ikona objaví, ostane viditeľná až kým neprejdete na iný server.

- Zobraziť notifikačný panel nad horným okrajom stránky: Po označení tejto voľby sa vždy po zablokovaní vyskakovacieho okna objaví nad obsahom stránky notifikačný panel. Spôsob spracovávania vyskakovacích okien nastavíte po kliknutí na tlačidlo Nastavenia v pravej časti tohto panela.

Použitie ikony vyskakovacích okien alebo notifikačného panela na povolenie vyskakovacích okien zo servera: Ikonu vyskakovacích okien prípadne notifikačný panel môžete použiť aj na rýchle pridanie servera do zoznamu povolených serverov. Kliknite na ikonu a otvorí sa zoznam povolených serverov. Aktuálny server je predvyplnený. Kliknite na tlačidlo Povoliť a potom na OK, čím potvrdíte pridanie. Podobne môžete využiť aj notifikačný panel, keď kliknete na tlačidlo Nastavenia v pravej časti tohto panela.

Poznámka: Zakázanie vyskakovacích okien nemusí vždy fungovať a môže narušiť funkčnosť niektorých stránok. Ďalšie informácie o blokovaní vyskakovacích okien nájdete v kapitole Ovládanie vyskakovacích okien.